Kalev Cramol on vist tšakrad umbes, sest  eile ei suutnud nad palliga küll muud teha kui praktiseerida paigalmolutamist. Märtsijänestest on aga ootamatult saanud aprillijänesed ja need on hoopis teised loomad - selle asemel, et normaalselt palli mängida ja korve visata, rüseleb pool seltskonnast lihtsalt põrandal maas. Aru ma ei saa, kuidas see rüselus peaks kaasa aitama korvitabamusele või antakse selle eest tänapäeval juba stiilipunkte?    Džiibivendadest ei saa ma endiselt aru, et kust need võtavad endale õiguse parkida nagu täitsa  suvalises kohas, olgu siis selleks kollaste joonte ja märkidega punaseks tembeldatud parkimine-peatumine keelatud ala või siis kunagi ilus olnud haljasala, kus nüüdseks on endale kodu rajanud rattaroobastest süvendatud porimülkad. Uudne tõlge aga kollastele joontele on see, et oluline on parkida auto perse lubatud alasse ja kui ülejäänud osa ongi keelualas, siis  ? Autoteisaldajad, kus te nüüd siis olete?    Kõige krooniks on mul täna tunne nagu  oleks ma tõsiselt trammist maas - enne, kui ma millegist aru saan, on juba kõik asjad nagu totaalselt muutunud ja mul pole muud teha, kui suud maigutada ja ahah öelda. Püüa siis aru saada, mis toimub ja asjalik olla.